jkorsvik/nowiki_second_scrape_merged huggingface dataset:
Oreflikmåler

Oreflikmåler (Ennomos alniaria) er en sommerfugl i gruppen av de egentlige målere  (Geometridae). Denne karakteristiske arten flyr om høsten og forekommer nord til Hordaland i Norge.


== Utseende ==
En middelsstor (vingespenn 38 – 42 mm), kraftig bygd måler. Antennene er fjærformede hos hannen, trådformede hos hunnen. Kroppen er tett kledt med sitrongule hår. Vingene er brunoransje med spredte brune skjell, ytterkanten flikete. Forvingen har to brune tverrstriper, bakvingen en kommaformet, brun flekk på undersiden. Larven er brungrå, lang og tynn, med fire opphøyde tverrbånd på ryggsiden. Den ligbner sterkt på en død kvist. 


== Levevis ==
Oreflikmåleren kan finnes i en lang rekke ulike biotoper der det finnes løvtrær, kanskje mest i løvskog og hager. Larvene kan leve på en rekke ulike løvtrær og busker, ikke bare or. De voksne målerne flyr om natten i juli – oktober og kommer gjerne til lys.


== Utbredelse ==
Denne arten finnes over det meste av Europa og også i Nord-Amerika. I Norge forekommer den nord til Hordaland, den er ganske vanlig lengst i sør.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) oreflikmåler i Encyclopedia of Life 
(en) oreflikmåler i Global Biodiversity Information Facility 
(no) oreflikmåler hos Artsdatabanken 
(sv) oreflikmåler hos Dyntaxa 
(en) oreflikmåler hos Fauna Europaea 
(en) oreflikmåler hos ITIS 
(en) oreflikmåler hos NCBI 
(en) Kategori:Ennomos alniaria – bilder, video eller lyd på Wikimedia Commons 
(en) Ennomos alniaria – galleri av bilder, video eller lyd på Wikimedia Commons 
Nettsiden Svenska Fjärilar, med bildegalleri
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Bølgemåler

Bølgemåler (Crocallis elinguaria) er en sommerfugl i gruppen av de egentlige målere  (Geometridae). Denne vanlige arten har en ganske kort flygetid i juli – august.


== Utseende ==
En middelsstor (vingespenn 32 – 46 mm), kraftig måler, vanligvis blekt okergul, men noen ganger grå-brunlig, forvingen med et bredt, mørkere tverrbånd i midten. Antennene er fjærformede hos hannen, trådformede hos hunnen. Vingene er brede og ikke flikete, forvingen er trekantet med spisse forhjørner. Den har et bredt tverrbånd med jevne sider i midten, dette båndet har en rund, mørk flekk nær fremkanten. Bortsett fra dette er vingene ensfargede. Larven er lang og slank, gråbrun og litt knudrete, og ligner en død kvist.


== Levevis ==
Arten kan finnes de fleste steder der det vokser busker og løvtrær, og larvene kan utnytte en lang rekke forskjellige treslag som føde. De voksne målerne flyr om natten og kommer ofte til lys. Denne arten har en ganske kort flygetid på et par uker i slutten av juli og begynnelsen av august.


== Utbredelse ==
Bølgemåleren lever over det meste av Europa. I Norge er den vanlig i Sør-Norge og forekommer nord til Nordland.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) bølgemåler i Encyclopedia of Life 
(en) bølgemåler i Global Biodiversity Information Facility 
(no) bølgemåler hos Artsdatabanken 
(sv) bølgemåler hos Dyntaxa 
(en) bølgemåler hos Fauna Europaea 
(en) bølgemåler hos NCBI 
(en) Kategori:Crocallis elinguaria – bilder, video eller lyd på Wikimedia Commons 
(en) Crocallis elinguaria – galleri av bilder, video eller lyd på Wikimedia Commons 
Crocallis elinguaria – detaljert informasjon på Wikispecies 
Nettsiden Svenska Fjärilar, med bildegalleri
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Ostøya

Ostøya, eventuelt Oustøya eller Oustøen, er en 2 400 mål stor øy i Bærum kommune utenfor Sandvika. Av dette arealet hører ca. 2 000 mål til Oust gård og omtrent 400 mål er utparsellert til fritidsbebyggelse. Hovedeieren på øya er Hans Oust Heiberg med 2000 mål. På øya ligger det også en golfbane, som ble anlagt i 1964 (Oustøen Country Club). Oust naturreservat ble opprettet i 2002 og utgjør hoveddelen av skogen. Ostøya ligger midt i Oslofeltet og har stort sett 90° vendte, og foldete havbunnsavsetninger fra kambrosilur med mye skifer og kalkstein.
Etter en avtale med Bærum kommune er stranden ut mot Store Oustsund klausulert som friområde, mens gården er i privat eie. Det er tidligere drevet jord- og skogbruk samt saltutvinning, gatestenbrudd, fiske og jakt på øya.


== Referanser ==
Stjertmåler

Stjertmåler (Ourapteryx sambucaria (Linnaeus, 1758))  er en sommerfugl i gruppen av de egentlige målere  (Geometridae). Denne karakteristiske, bleke arten har bakvingen trukket ut til en kort stjert. I Norge finnes den på Sørlandet og det sørlige Østlandet.


== Utseende ==
En ganske stor (vingespenn 40 – 60 mm), middels kraftig, blekt grønnlig gul måler. Stjertene på bakvingen gjør at den ikke kan forveksles med noen andre europeiske arter. Forvingen har to rette, brunlige tverrbånd og er noe tilspisset ytterst. Bakvingen har ett brunt tverrbånd, bakhjørnet er trukket ut til en spiss stjert, ved roten av denne med en liten, svart flekk, noen ganger med markerte flekker på begge sider av roten. Larven er lang og tynn, gråbrun eller gulbrun, med en kraftig knøl som ligner en knopp på undersiden rundt midten. Den ligner en død kvist.


== Levevis ==
Stjertmåleren finnes i hager, parker og løvskog. Larvene lever helst på bergflette, men kan også finnes på arter i hylleslekta (Sambucus spp.) og arter i leddvedslekta. Denne arten flyr bare om natten og har en ganske kort flygetid i juli. Den kommer gjerne til lys.


== Utbredelse ==
Stjertmåleren er en europeisk art. I Norge ble den først funnet i Arendal i 1959. Den har etablert bestander her og der på Østlandet og Sørlandet så langt vest som Vest-Agder, men er fortsatt ikke vanlig i Norge.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) stjertmåler i Encyclopedia of Life 
(en) stjertmåler i Global Biodiversity Information Facility 
(no) stjertmåler hos Artsdatabanken 
(sv) stjertmåler hos Dyntaxa 
(en) stjertmåler hos Fauna Europaea 
(en) stjertmåler hos NCBI 
(en) Kategori:Ourapteryx sambucaria – bilder, video eller lyd på Wikimedia Commons 
(en) Ourapteryx sambucaria – galleri av bilder, video eller lyd på Wikimedia Commons 
Nettsiden Svenska Fjärilar, med bildegalleri
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Rune Nicolaysen

Rune Nicolaysen (født 13. februar 1959 i Oslo,død 6. oktober 2022) var en norsk komponist og musiker (fløyte og saxofon) kjent fra flere plateinnspillinger. 
Han har bidratt på plateinnspillinger med  Sandvika Storband (medlem 1977-81). I tillegg Winds Hot & Cool band fra Jazz Alive på Solli plass 1982, Kjell Karlsens storband, Oslo 13, Paul Weedens ensembler og Oslo Groove Company med innspillingene Anno 1990 og Anno 1992. For den første plateinnspillingen fikk bandet Spellemannprisen 1990 i klassen for jazz. Nicolaysen er også med på Bjørn Eidsvågs plateutgivelse Passe gal fra (1983), i tillegg til The Monroes’ første plateutgivelse Sunday People fra 1983, som de fikk Spellemannprisen 1983 i klassen pop for. I 1988 gav han ut en plate med jazzkvartetten Ruuds hospital på plateselskapet Hot Club Records.
På sin første plateutgivelse under eget navn, Fuglen på Hot Club Records i 2003, har han med seg Torstein Ellingsen på trommer og Ole Morten Vågan på kontrabass. Platen ble spilt inn i Studio3 i Sandefjord.


== Diskografi ==


=== Rune Nico Trio ===
Fuglen (2003)


=== Ung Pike Forsvunnet ===
AlbumUppercut! (1985)SinglerKraften i oss to (2012)
Skatten i skrinet (2013)
Ung pike forsvunnet (2015)


=== Oslo 13 ===
Anti-Therapy (1983)


=== Winds Hot & Cool ===
Nostalgia Up to Date (1984)


=== Ruuds hospital ===
Ruuds hospital (1988)


=== Oslo Groove Company ===
Anno 1990 (1990)
Anno 1992 (1992)Deltar påSandvika Storband: Live i Oslo Konserthus (1980)
Bjørn Eidsvåg: Passe gal (1983)
The Monroes: Sunday People (1983)
Bjørn Eidsvåg: Bjørn's Beste (1985)
Øistein Boassen & Morten Halle: Blackout – Original Soundtrack From the Feature Film (1986)
Sissel Bjerke: Experience (1986)
Elsa Kvamme: Da jeg var hest – Jacques Brel på norsk (1987)
Fredrik Hossmann: Fredrik Hossmann (1990)
Mulens Portland Combo: Blå stikke (1993)
The Monroes: Absolute Monroes (1993)
Paul Værlien: Lost Victories (1994)
Mulens Portland Combo: Tired of the Blues (1995)
Jørun Bøgeberg: Songs From the Pocket (1996)
Lars Fredrik Beckstrøm: Vind (1997)
Paul Weeden: Too Young to Be Old (1997)
Lars Fredrik Beckstrøm: Lykkens kalosjer (1997)
Torjussen/Larsen Project: Alone Together (1998)
Håkon Paulsberg: Jinter – Viser av Alf Prøysen (1999)
Mulens Portland Combo: Mulennium – The Very Best of Mulens Portland Combo (1999)
Lars Lillo-Stenberg: Oslo (2000)
Sølvi Hansen: Met Sir Jones (2000)
Kjell Karlsen Big Band: Big Band Bonanza (2001)
Lonely Together: Lonely Together (2003)
Jubal: Hermanos – søsken (2003)
Inge Ulrik Gundersen: Tøffelhelt (2006)
Bjørn Eidsvåg: De beste (2009)
Kjell Karlsen: Kjell Karlsens beste (2011)
Erik Thormod Halvorsen: Uppercase (2015)


== Referanser ==


== Eksterne lenker ==
Biografi fra Jazzbasen.
Diskografi fra Jazzbasen.
Spinnermåler

Spinnermåler (Colotois pennaria) er en sommerfugl i gruppen av de egentlige målere  (Geometridae). Denne store, oransje arten kan minne om ekte spinnere (Lasiocampidae), derav navnet. Den er nokså vanlig i Sør-Norge og flyr langt utover høsten, da den gjerne kommer til lys.


== Utseende ==
En ganske stor (vingespenn 35 – 50 mm), kraftig, brunoransje til rødlig brun måler. Antennene er fjærformede hos hannen, trådformede hos hunnen. Forvingen er trekantet med spisse forhjørner, svakt bølgete langs ytterkanten, med to mørke, nesten rette, tverrstriper. Den har en liten, mørk flekk mellom tverrstripene og vanligvis en liten, hvit flekk nær vingespissen. Av og til er tverrstripene og flekkene nesten helt uvisket. Bakvingen er noe lysere enn forvingen, men en mørk tverrstripe.
Larven er mer eller mindre mørkt brunlig, med et par spisse vorter på ryggsiden av det nest-siste kroppsleddet. Disse har en kort børste i spissen.


== Levevis ==
Spinnermåleren finnes i løvskog, hager og parker. Larvene kan spise mange ulike slags løvtrær og busker. De voksne målerne flyr om natten i september og november, gjerne helt fram til frosten kommer. De kommer ofte til lys. Denne arten overvintrer som egg.


== Utbredelse ==
Den er utbredt i det meste av Europa og Det nære østen. I Norge finnes den nord til Møre og Romsdal, men mangler på det indre Østlandet.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) spinnermåler i Encyclopedia of Life 
(en) spinnermåler i Global Biodiversity Information Facility 
(no) spinnermåler hos Artsdatabanken 
(sv) spinnermåler hos Dyntaxa 
(en) spinnermåler hos Fauna Europaea 
(en) spinnermåler hos ITIS 
(en) spinnermåler hos NCBI 
(en) Kategori:Colotois pennaria – bilder, video eller lyd på Wikimedia Commons 
(en) Colotois pennaria – galleri av bilder, video eller lyd på Wikimedia Commons 
Colotois pennaria – detaljert informasjon på Wikispecies 
Nettsiden Svenska Fjärilar, med bildegalleri
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Olivenlurvemåler

Olivenlurvemåler (Lycia hirtaria) er en sommerfugl i gruppen av de egentlige målere  (Geometridae).
I Norge finnes den nord til Nordland.


== Utseende ==
En ganske stor (vingespenn 40 – 47 mm) og kraftig, grå måler. Vingene er delvis kledt med oppstående skjell, dette gjør at sommerfuglen får et litt lurvete utseende. Antennene er fjærformede hos hannen, trådformede hos hunnen. Brystet har en "krage" av brune hår, ellers er det kledt med lange, lysgrå hår. Vingen er nokså tynt skjellkledt og delvis gjennomsiktige, særlig hos hunnen. Forvingen er avrundet trekantet, lyst grå med tre mer eller mindre tydelige, mørkere tverrbånd. Det innerste er enkelt krummet, det to ytterste er omtrent S-formede og ligger nokså nær hverandre, slik at de ofte tangerer hverandre i vingens bakre del. Bakvingen er ensfarget lysgrå. 
Larven er naken og slank, gråbrun med små, gulaktige flekker langs sidene. Nær utvokst er den en ganske stor larve. 


== Levevis ==
Olivenlurvemåler lever i løvskog, hager og parker. Larven kan leve på en rekke forskjellige løvtrær og busker. Om den blir forstyrret sitter den utstrakt og urørlig. På grunn av sitt utseende, er den godt kamuflert og ligner en grein på treet. 
De voksne målerne flyr om natten, i Norge i april – mai, og i alle fall hannene kommer gjerne til lys. De tar ikke næring til seg som voksne.


== Utbredelse ==
Olivenlurvemåler er vidt utbredt og forekommer i det meste av den palearktiske sone. Den er funnet over hele Europa og videre østover til Hokkaido i Japan. I Norge finnes den nord til Nordland.


== Referanser ==


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) stor lurvemåler i Encyclopedia of Life 
(en) stor lurvemåler i Global Biodiversity Information Facility 
(no) stor lurvemåler hos Artsdatabanken 
(sv) stor lurvemåler hos Dyntaxa 
(en) stor lurvemåler hos Fauna Europaea 
(en) stor lurvemåler hos NCBI 
(en) Kategori:Lycia hirtaria – bilder, video eller lyd på Wikimedia Commons 
(en) Lycia hirtaria – galleri av bilder, video eller lyd på Wikimedia Commons 
Lycia hirtaria – detaljert informasjon på Wikispecies 
Nettsiden Svenska Fjärilar, med bildegalleri
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Kjempebarkmåler

Kjempebarkmåler (Hypomecis roboraria) er en sommerfugl i gruppen av de egentlige målere  (Geometridae). Denne arten, som er en av de største europeiske målerne, ble nylig funnet for første gang i Norge, i Akershus.


== Utseende ==
En ganske stor (vingespenn 46 – 59 mm), middels kraftig, lysgrå måler. Hannen har fjærformede antenner, hunnen trådformede. Forvingene har tre smale, bølgete, mørke tverrbånd som er tydelige ved fremkanten, ofte utydelige lenger bak. Bakvingen har to slike tverrband, det ene av dem er vanligvis ganske tydelig. Larven er naken, brun og knudrete og ligner sterkt på en død eikekvist.


== Levevis ==
Denne arten lever i eikeskog og larven lever hovedsakelig på eik (Quercus spp.), men kan også finnes på bjørk, gråor og apal. De voksne sommerfuglene er utmerket kamuflert når de hviler på lavkledte trestammer om dagen. De flyr om natten i juni – juli og kommer gjerne til lys. Denne arten overvintrer som larve.


== Utbredelse ==
Arten finnes over det meste av Europa og videre østover til Stillehavet i Øst-Sibir. Den er nokså vanlig i det sørlige Sverige men er så langt bare registrert én gang fra Norge, fra Akershus.


== Referanser ==


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) kjempebarkmåler i Encyclopedia of Life 
(en) kjempebarkmåler i Global Biodiversity Information Facility 
(no) kjempebarkmåler hos Artsdatabanken 
(sv) kjempebarkmåler hos Dyntaxa 
(en) kjempebarkmåler hos Fauna Europaea 
(en) kjempebarkmåler hos NCBI 
(en) Kategori:Hypomecis roboraria – bilder, video eller lyd på Wikimedia Commons 
(en) Hypomecis roboraria – galleri av bilder, video eller lyd på Wikimedia Commons 
Hypomecis roboraria – detaljert informasjon på Wikispecies 
Nettsiden Svenska Fjärilar, med bildegalleri
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Skogbarkmåler

Skogbarkmåler (Alcis repandata) er en sommerfugl i gruppen av de egentlige målere  (Geometridae). Denne ganske store arten er svært variabel i fargen: noen er monotont lysgrått spraglete, andre har markerte mørke tegninger. Norske eksemplarer har vanligvis lite markerte tegninger.


== Utseende ==
En nokså stor (vingespenn 37 – 45 mm), slank, lys grå måler. Forvingene har tre, mer eller mindre tydelige, bølgete, smale, mørke tverrbånd, de kan også ha brune flekker. Bakvingen har ett slikt tverrbånd som ofte er ganske utydelig. Larven er naken, mørkebrun, kremhvit på buken, med en bred, lysere stripe langs ryggen. Fargen blir mørkere etter overvintring.


== Levevis ==
Skogbarkmåler er vanlig i skog, hager og buskmark. Larvene, som overvintrer, kan finnes på mange ulike busker og løvtrær. De voksne målerne flyr om natten i juni – juli, og kommer gjerne til lys, de skremmes også lett ut om dagen.


== Utbredelse ==
Arten finnes over det meste av Europa og også i Det nære østen. I Norge er den vanlig nord til Sør-Trøndelag.


== Referanser ==


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) skogbarkmåler i Encyclopedia of Life 
(en) skogbarkmåler i Global Biodiversity Information Facility 
(no) skogbarkmåler hos Artsdatabanken 
(sv) skogbarkmåler hos Dyntaxa 
(en) skogbarkmåler hos Fauna Europaea 
(en) skogbarkmåler hos NCBI 
(en) Kategori:Alcis repandata – bilder, video eller lyd på Wikimedia Commons 
Nettsiden Svenska Fjärilar, med bildegalleri
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Carlos Marchena

Carlos Marchena (født 31. juli 1979 i Sevilla) er en spansk tidligere fotballspiller som er midtstopper. Han spilte over 200 kamper for Valencia, som han vant La Liga med i 2002 og 2004 og UEFA-cupen med i 2004. For øvrig spilte han for Sevila, Benfica, Villarreal og Deportivo La Coruña.
Han har også 69 landskamper for Spania. Han vant EM med Spania i 2008, og var en av de beste midtstopperne i EM. Carlos Marchena var også med å vinne VM i 2010.


== OL-medaljer ==
 2000  Sydney -  Sølv i fotball, menn  Spania


== Referanser ==


== Eksterne lenker ==
(en) Carlos Marchena – Olympedia 
(en) Carlos Marchena – Sports-Reference (OL-resultater – arkivert) 
(en) Carlos Marchena – FIFA 
(en) Carlos Marchena – UEFA 
(en) Carlos Marchena – Transfermarkt 
(en) Carlos Marchena – Transfermarkt (manager) 
(en) Carlos Marchena – national-football-teams.com 
(en) Carlos Marchena – WorldFootball.net 
(en) Carlos Marchena – FootballDatabase.eu 
(de) Carlos Marchena – fussballdaten.de
Løvskogmåler

Løvskogmåler (Campaea margaritata) er en sommerfugl i gruppen av de egentlige målere  (Geometridae). Denne blekgrønne arten er vanlig over hele Sør-Norge.


== Utseende ==
En middelsstor (vingespenn 30 – 54 mm), ganske slank måler. Som nyklekt er den blekgrønn, men fargen blekner ganske fort til gulaktig hvitt, særlig etter at måleren er død. Det kan ligne på noen av artene i underfamilien bladmålere (Geometrinae), men er ikke i nær slekt med disse. Antennene er fjærformede hos hannen, trådformede hos hunnen. Forvingen har to lyse tverrbånd, bakvingen bare ett. Bakvingens bakhjørne er trukket ut til en kort stjert. Larven er lang og slank, gråbrun.


== Levevis ==
Arten er vanlig i løvskog, hager og parker. Larvene kan leve på mange ulike busker og løvtrær. De voksne målerne flyr om natten, men skremmes lett ut også om dagen. De flyr fra juni til august, men enkelte eksemplaren kan observeres så sent som slutten av oktober. Arten overvintrer som larve.


== Utbredelse ==
Vanlig over nesten hele Europa, forekommer også i Nord-Afrika og Det nære østen. I Norge er den vanlig nord til Nordland.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) lauvskogmåler i Encyclopedia of Life 
(en) lauvskogmåler i Global Biodiversity Information Facility 
(en) lauvskogmåler i Global Biodiversity Information Facility 
(no) lauvskogmåler hos Artsdatabanken 
(sv) lauvskogmåler hos Dyntaxa 
(en) lauvskogmåler hos Fauna Europaea 
(en) lauvskogmåler hos NCBI 
(en) Kategori:Campaea margaritaria – bilder, video eller lyd på Wikimedia Commons 
(en) Campaea margaritaria – galleri av bilder, video eller lyd på Wikimedia Commons 
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site